ai4bharat/Pralekha huggingface dataset:
உள்துறை அமைச்சகம்
இல்லம் தோறும் மூவண்ணக்கொடி ஏற்ற வேண்டும் என்ற பிரதமரின் அழைப்பை ஏற்று மத்திய உள்துறை அமைச்சர் திரு அமித் ஷா புதுதில்லியில் உள்ள தமது இல்லத்தில் தேசியக்கொடி ஏற்றினார்
இல்லம் தோறும் மூவண்ணக்கொடி ஏற்ற வேண்டும் என்ற பிரதமர் திரு நரேந்திர மோடியின் அழைப்பை ஏற்று மத்திய உள்துறை அமைச்சர் திரு அமித் ஷா புதுதில்லியில் உள்ள தமது இல்லத்தில் தேசியக்கொடி ஏற்றினார். தாய் நாட்டுக்காக அனைத்தையும் தியாகம் செய்த பல்வேறு வீரர்களுக்கு அவர் மரியாதை செலுத்தினார்.
இதுதொடர்பாக அவர் வெளியிட்டுள்ள டுவிட்டர் பதிவுகளில், ‘’ மூவண்ணக்கொடி நமது பெருமை. அது ஒவ்வொரு இந்தியனையும் ஒன்றுபடுத்தி ஊக்கமளிக்கிறது. மூவண்ணக்கொடி ஏற்றுமாறு பிரதமர் நரேந்திர மோடி அவர்கள் விடுத்த அழைப்புக்கிணங்க, இன்று புதுதில்லியில் உள்ள எனது இல்லத்தில் தேசியக்கொடி ஏற்றியதுடன், தாய் நாட்டுக்காக அனைத்தையும் தியாகம் செய்த பல்வேறு வீரர்களுக்கு மரியாதை செலுத்தினேன்’’ என்று கூறியுள்ளார்.
நாட்டு மக்கள் அனைவரும் தங்கள் வீடுகளில் ஆகஸ்ட் 13 முதல் 15 வரை மூவண்ணக்கொடியை ஏற்றி, ஒவ்வொரு உள்ளத்திலும் நாட்டுப்பற்றை ஏற்படுத்தும் விழிப்புணர்வு இயக்கத்தில் பங்கேற்க வேண்டும். மேலும் மூவண்ணக்கொடியுடன் உள்ள புகைப்படத்தை http://harghartiranga.com தளத்தில் பதிவேற்றி மற்றவர்களுக்கு ஊக்கமேற்படுத்த வேண்டும் என மத்திய உள்துறை அமைச்சர் கேட்டுக்கொண்டுள்ளார்.
மத்திய அமைச்சரவை
சுரங்கம் மற்றும் நிலவியல் துறையில் இந்தியா மற்றும் மொரோக்கோ இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுரங்கம் மற்றும் நிலவியல் துறையில் இந்தியா மற்றும் மொரோக்கோ இடையிலான புரிந்துணர்வு ஒப்பந்தம் கையெழுத்திடப்பட்டதற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்தது. இந்த ஒப்பந்தம் 11.04.2018 அன்று புதுதில்லியில் மொரோக்கோ மின்சாரம், சுரங்கங்கள், நிலையான மேம்பாடு அமைச்சகத்திற்கும், இந்திய சுரங்கத்துறை அமைச்சகத்துக்கும் இடையே கையெழுத்தானது.
இந்த ஒப்பந்தம் நிலவியல் மற்றும் சுரங்கத்துறையில் இந்தியாவுக்கும் மொரோக்கோவுக்கும் இடையே நிறுவன அமைப்புகளை உருவாக்க வகை செய்கிறது. இந்த ஒத்துழைப்பினால் பொருளாதார , சமூக, சுற்றுச்சூழல் துறைகளில் இருநாடுகளுக்கும் பரஸ்பர நன்மைகள் ஏற்படும்.
நிலவியல் மற்றும் சுரங்கத்துறையில் இந்தியாவுக்கும் மொரோக்கோவுக்கும் இடையே ஒத்துழைப்பை வலுப்படுத்துவது இந்தப் புரிந்துணர்வு ஒப்பந்தத்தின் நோக்கமாகும். நிலவியல் அடிப்படை வசதி மேம்பாடு, நிலவியல் மற்றும் சுரங்கப் பணி மேம்பாடு, பயிற்சித் திட்டங்கள், நிலவியல் தகவல் வங்கி உருவாக்குதல் போன்ற துறைகளிலான இருதரப்பு ஒத்துழைப்பு நடவடிக்கைகள், புதுமைப்படைப்பு நோக்கத்துக்கு உதவும்.
------
(Visitor Counter : 121
பாதுகாப்பு அமைச்சகம்
ஆந்திரப் பிரதேசத்தில் இரு மிகப்பெரிய பிராணவாயு ஆலைகளை பழுது பார்க்கும் பணியில் இந்திய கடற்படைக் குழு வெற்றி
பிராண வாயுவின் தேவை அதிகரித்துள்ள தற்போதைய சூழலில், ஆந்திரப் பிரதேச மாநிலத்திற்கு பிராணவாயுவின் விநியோகத்தை பெருமளவு அதிகரிக்கும் வகையில், விசாகப்பட்டினத்தில் உள்ள கடற்படையின் கப்பல் பழுதுபார்ப்பு தளம், நெல்லூர் மற்றும் ஸ்ரீ காளஹஸ்தியில் உள்ள மாபெரும் பிராணவாயு ஆலைகளில் பழுது பார்த்து கடற்படை குழு மிகப்பெரும் சாதனையைப் படைத்துள்ளது.
நாளொன்றுக்கு 400 பிரம்மாண்ட சிலிண்டர்களுக்கு மின்னேற்றும் திறன்கொண்ட மிகப்பெரிய கிரையோஜெனிக் ஆலையான நெல்லூரில் உள்ள கிருஷ்ண தேஜா பிராணவாயு ஆலை, கடந்த 6 ஆண்டுகளாக இயங்காமல் இருந்தது. கடற்படைக் குழுவினர் இந்த ஆலையில் பழுதுபார்க்கும் பணியைத் துவக்கி, அதனை வெற்றிகரமாக நிறைவேற்றியதன் பலனாக மருத்துவ தர பிராணவாயுவின் தேவைகளை எதிர்கொள்ளும் வகையில் 98 சதவீத பிராணவாயு, 0% கார்பன் மோனாக்சைடு மற்றும் 0.01% கரியமில வாயு இங்கு உருவாக்கப்படுகிறது.
நிமிடத்திற்கு 16,000 லிட்டர் பிராணவாயுவை உற்பத்தி செய்யும் திறன் கொண்ட ஸ்ரீ காளஹஸ்தியில் இயங்கும் பிராணவாயு ஆலையில் கடற்படை குழு மேற்கொண்ட நடவடிக்கைகளின் காரணமாக, மருத்துவ தர பிராணவாயுவிற்குத் தேவையான 93 சதவீதத்திற்கும் அதிக அளவிலான பிராணவாயு, 0% கார்பன் மோனாக்சைடு மற்றும் 0.02% கரியமிலவாயுவை உற்பத்தி செய்யும் வகையில் மேம்படுத்தப்பட்டது.
விசாகப்பட்டினத்தில் உள்ள கடற்படையின் கப்பல் பழுதுபார்ப்பு தளத்தின் படைத்தலைவர் தீபாயன் தலைமையிலான குழு ஆந்திரப்பிரதேச சுகாதாரத் துறையின் பொறியியல் வல்லுநர் குழுக்களுடன் இணைந்து மாவட்ட ஆட்சியாளர்கள் மற்றும் நிர்வாகத்தின் ஒத்துழைப்போடு சுமார் ஏழு நாட்கள் இந்த பணிகளை மேற்கொண்டு வெற்றிகரமாக முடித்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719030
பிரதமர் அலுவலகம்
மகாராஷ்டிர மாநில தினத்தையோட்டி பிரதமர் அம்மாநில மக்களுக்கு வாழ்த்து
மகாரஷ்டிர மாநிலம் உருவான தினத்தையொட்டி பிரதமர் திரு.நரேந்திர மோடி அம்மாநில மக்களுக்கு வாழ்த்துகளைத் தெரிவித்துள்ளார்.
`மகாராஷ்டிர மாநில தினத்தையொட்டி, மகாராஷ்டிர மாநில சகோதர, சகோதரிகளுக்கு எனது நல்வாழ்த்துகள் ! நாட்டின் வளர்ச்சியில் மகாராஷ்டிராவின் குறிப்பிடத்தக்க பங்களிப்பைக் குறித்து இந்தியா பெருமைப்படுகிறது. வரும் ஆண்டுகளில் இந்த மாநிலம் வளர்ச்சியும், செழிப்பும் பெற நான் பிரார்த்தனை செய்கிறேன். ஜெய் மகாராஷ்டிரா !’ என்று பிரதமர் கூறியுள்ளார்.
பிரதமர் அலுவலகம்
தலைமறைவு பொருளாதாரக் குற்றங்கள் மற்றும் சொத்து மீட்பு நடவடிக்கைக் குறித்து ஜி-20 அமைப்புக்கு இந்தியா தெரிவித்த 9 அம்ச செயல்திட்டம்.
- தலைமறைவு பொருளாதாரக் குற்றவாளிகளின் மீது விரிவான மற்றும் திறமையான நடவடிக்கை மேற்கொள்ள, ஜி-20 நாடுகளிடையே வலுவான மற்றும் துடிப்பான ஒத்துழைப்பு அவசியம்.
- குற்ற நடவடிக்கைகள் தொடராமல் திறமையாக முடக்குவதுடன்; குற்றவாளிகளை விரைவில் திருப்பி அனுப்புவதோடு, குற்றவியல் நடவடிக்கைகளை மேம்பட்ட மற்றும் முறையான வகையில் கையாள்வது போன்ற சட்ட நடவடிக்கைகளில் ஒத்துழைப்பு.
- அனைத்து வகையான தலைமறைவு பொருளாதாரக் குற்றவாளிகளுக்கு அனுமதி மற்றும் புகலிடம் அளிக்க மறுப்பதற்கான நடைமுறையை உருவாக்க ஜி-20 நாடுகள் கூட்டு முயற்சி மேற்கொள்ளுதல்.
- ஊழலுக்கு எதிரான ஐ.நா. உடன்படிக்கை, நாடுகடந்த திட்டமிட்ட குற்றத்திற்கு எதிரான ஐ.நா. உடன்படிக்கை, குறிப்பாக “சர்வதேச ஒத்துழைப்பு” ஆகியவை முழுமையாகவும், வலுவாகவும் நடைமுறைப்படுத்தப்பட வேண்டும்.
- வெளிநாட்டு சர்வதேச பல்கலைக்கழகங்கள் மற்றும் சம்பந்தப்பட்ட அமைப்புகளிடையே, குறித்த நேரத்தில் விரிவான தகவல் பரிமாற்றத்திற்கான சர்வதேச ஒத்துழைப்பை ஏற்படுத்துவதற்கு முக்கியத்துவம் மற்றும் சிறப்புக் கவனம் செலுத்துவதற்கு ஏதுவாக, நிதி சார்ந்த நடவடிக்கைகளுக்கான சிறப்புக் குழுவை ஏற்படுத்துதல்.
- தலைமறைவு பொருளாதார குற்றவாளிகள் பற்றிய உறுதியான விளக்கத்தை உருவாக்கும் பணியை நிதி சார்ந்த நடவடிக்கைகளுக்கான சிறப்புக் குழுவிடம் ஒப்படைத்தல்.
- தலைமறைவு பொருளாதார குற்றவாளிகளை அடையாளம் காணுதல், அவர்களை நாட்டுக்கு திருப்பி அனுப்புதல், மற்றும் சட்ட ரீதியான நடவடிக்கைகளை மேற்கொள்வதற்கு உகந்த, பொதுவாக ஏற்றுக்கொள்ளக் கூடிய மற்றும் உறுதியான நடைமுறைகளை உருவாக்கி, அந்தந்த நாடுகளின் உள்நாட்டுச் சட்டங்களுக்கு ஏற்ப, ஜி-20 நாடுகளுக்கு வழிகாட்டுதல் மற்றும் உதவிகள் வழங்கும் பொறுப்பை நிதி சார்ந்த நடவடிக்கைகளுக்கான சிறப்புக் குழுவிடம் ஒப்படைத்தல்.
- நாடு திருப்பி அனுப்பும் பணியை வெற்றிகரமாக செயல்படுத்துவது, சட்ட உதவி மற்றும் நாடு திருப்பி அனுப்புவதில் உள்ள குறைபாடுகளை சரிசெய்வது தொடர்பான, அனுபவங்கள் மற்றும் சிறந்த நடைமுறைகளை பகிர்ந்து கொள்வதற்காக, பொதுவான தளம் ஒன்றை ஏற்படுத்துதல்.
- சொந்த நாடுகளில் வரிப்பாக்கி வைத்துள்ள பொருளாதார குற்றவாளிகளின் சொத்துக்களை அடையாளம் கண்டு, அவற்றை மீட்பதற்காக பணிகளை மேற்கொள்வது பற்றி ஜி-20 அமைப்பு பரிசீலிக்க வேண்டும்.
----------------
(Visitor Counter : 234
தேர்தல் ஆணையம்
கேரளாவில் ஓய்வு பெறும் மாநிலங்களவை உறுப்பினர்களின் காலி பணியிடங்களை நிரப்புவதற்கான தேர்தல் அறிவிப்பு
கேரளாவில் ஓய்வு பெறும் மாநிலங்களவை உறுப்பினர்களின் காலி பணியிடங்களை நிரப்புவதற்கான தேர்தல் தேதி அறிவிக்கப்பட்டுள்ளது.
கேரளாவைச் சேர்ந்த மாநிலங்களவை உறுப்பினர்கள் அப்துல் வஹாப், கே.கே.ராகேஷ், வயலார் ரவி ஆகியோர் ஏப்ரல் 21ம் தேதியுடன் ஓய்வு பெறுகின்றனர்.
இதனால் இந்த காலியிடங்களை நிரப்புவதற்கான தேர்தல் அறிவிப்பு வெளியிடப்பட்டுள்ளது.
இந்த தேர்தல், ஏப்ரல் 12ம் தேதி நடைபெறவுள்ளது. அன்று மாலை 5 மணிக்கு வாக்கு எண்ணிக்கை நடைபெறும். இந்த தேர்தலை, கொவிட் நெறிமுறைகளை பின்பற்றி நடத்தும்படி, கேரள தலைமைச் செயலாளருக்கு, தேர்தல் ஆணையம் உத்தரவிட்டுள்ளது.
இந்த தேர்தலின் பார்வையாளராக, கேரள தலைமை தேர்தல் அதிகாரியை, தேர்தல் ஆணையம் நியமித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1705430
-------
(Visitor Counter : 127
பெண்கள் மற்றும் குழந்தை நலன் அமைச்சகம்
சிறார் நீதிச் சட்டத்தின் கீழ் தத்தெடுப்பு நடைமுறை: தமிழகத்திற்கு வழங்கப்பட்டுள்ள நிதி விவரம்
நாடாளுமன்றத்தின் மக்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இராணி கீழ்காணும் தகவல்களை அளித்தார்.
இந்தியக் குழந்தைகளை தத்தெடுக்கும் விவகாரத்தில் வெளிநாடு வாழ் இந்தியர்கள் தொடர்பான அறிவிப்பை 04.03.2021 அன்று உள்துறை அமைச்சகம் வெளியிட்டுள்ளது.
சிறார் நீதி  சட்டம், 2015-ன் திருத்தச் செயல்பாட்டின் போது, மாநிலங்கள்/யூனியன் பிரதேசங்களில் இருந்து பெண்கள் மற்றும் குழந்தைகள் மேம்பாட்டு அமைச்சகம் பரிந்துரைகள்/கருத்துகளைப் பெற்றது. 09.08.2021 அன்று சட்டம் அறிவிக்கப்பட்டது.
வளர்ப்பு பெற்றோரிடமிருந்து 27 விண்ணப்பங்கள் பெறப்பட்டன என்றும் அவற்றில் 10 வழக்குகளில் சரிபார்ப்பு கடிதங்கள் மாவட்ட நீதிபதிகளிடமிருந்து பெறப்பட்டன என்றும் மத்திய தத்தெடுப்பு ஆதார ஆணையத்தால் தெரிவித்துள்ளது.
மிஷன் வாத்சல்யா எனப்படும் குழந்தைகள் பாதுகாப்பு சேவைகள் திட்டத்தின் கீழ் 2021 நவம்பர் நிலவரப்படி தமிழ்நாட்டிற்கு 2021-22-ம் ஆண்டில் ரூ 2457.23 லட்சமும், புதுச்சேரிக்கு ரூ 108.50 லட்சமும் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782633
சுற்றுலா அமைச்சகம்
ஜம்மு பதர்வாவில் தனித்துவ முன்னெடுப்பாக சுற்றுலாத் துறை அமைச்சகம் முதலாவது பனி மாரத்தான் போட்டிக்கு பிப்ரவரி 26, 2023 அன்று ஏற்பாடு செய்திருந்தது
ஜம்மு பதர்வாவில், பாதர்வா சுற்றுலாக் கழகத்துடன் இணைந்து மத்திய சுற்றுலாத் துறை அமைச்சகம் முதலாவது பனி மாரத்தான் போட்டியை பிப்ரவரி 26, 2023 அன்று நடத்தியது. தோடா மாவட்ட துணை ஆணையர் திரு விசேஷ் மஹாஜன் கொடியசைத்து இதனைத் தொடங்கி வைத்தார். அப்போது பேசிய அவர், இது போன்ற சாகச விளையாட்டுகள் ஊக்குவிக்கப்பட வேண்டும் என்றும், விளையாட்டுப் பிரிவுகளில், உயர் முன்னுரிமை அளிக்க வேண்டும் என்றும் கேட்டுக்கொண்டார்.
இந்திய சுதந்திரத்தின் 75-ம் ஆண்டு நிறைவு, ஜி-20 இந்திய தலைமைத்துவம் ஆகியவற்றைக் கொண்டாடும் வகையில், முதலாவது பிரம்மாண்ட பனி மாரத்தான் போட்டிக்கு ஏற்பாடு செய்யப்பட்டிருந்தது.
இந்த மாரத்தான் போட்டியில் நாடு முழுவதிலும் இருந்து 130-க்கும் மேற்பட்டவர்கள் கலந்து கொண்டனர். 5 கிலோ மீட்டர், 10 கிலோ மீட்டர், 25 கிலோ மீட்டர் ஆகிய 3 பிரிவுகளில் இந்த மாரத்தான் குல்தந்தாவிலிருந்து தொடங்கியது.
பிரதமர் அலுவலகம்
குஜராத்தை சேர்ந்த மாவட்ட பஞ்சாயத்து உறுப்பினர்களுடன் பிரதமர் சந்திப்பு
குஜராத்தை சேர்ந்த மாவட்ட பஞ்சாயத்து உறுப்பினர்களை பிரதமர் திரு நரேந்திர மோடி இன்று சந்தித்தார். கிராமங்களில் வாழ்க்கைத் தரம் மற்றும் உள்கட்டமைப்பை மேம்படுத்துவது குறித்த அவர்களது கருத்துகளை அவர் பாராட்டினார்.
“குஜராத்தை சேர்ந்த மாவட்ட பஞ்சாயத்து உறுப்பினர்களுடனான சிறப்பான சந்திப்பு இன்று நடைபெற்றது. கிராமங்களில் வாழ்க்கைத் தரம் மற்றும் உள்கட்டமைப்பை மேம்படுத்துவது குறித்த ஆழமான கருத்துகளை அவர்கள் கொண்டுள்ளனர்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
பிரதமர் அலுவலகம்
5-வது பிம்ஸ்டெக் உச்சி மாநாடு
பிம்ஸ்டெக்  அமைப்பின் 5-வது உச்சிமாநாடு அந்த அமைப்புக்கு தற்போது தலைமைப் பொறுப்பு வகிக்கும் இலங்கை தலைமையில் இன்று நடைபெற்றது. இந்த மாநாட்டில் பிரதமர் திரு நரேந்திர மோடி, காணொலி வாயிலாக கலந்து கொண்டார்.
இந்த மாநாட்டில் பேசிய பிரதமர் திரு நரேந்திர மோடி, பிம்ஸ்டெக் அமைப்பின் உறுப்பு நாடுகளிடையே மேம்பட்ட மண்டல இணைப்பு வசதிகள், ஒத்துழைப்பு மற்றும் பாதுகாப்பின் முக்கியத்துவம் குறித்து வலியுறுத்தினார். இது தொடர்பான பல்வேறு ஆலோசனைகளையும் அவர் வழங்கி்னார். வங்கக் கடல் பிராந்தியத்தை, பிம்ஸ்டெக் உறுப்பு நாடுகளிடையேயான இணைப்பு, வளம் மற்றும் பாதுகாப்பு அம்சங்களுக்கான ஒரு பாலமாக மாற்ற சக தலைவர்கள் முயற்சி மேற்கொள்ள வேண்டும் எனவும், அவர் கேட்டுக் கொண்டார்.
இது தவிர, பிரதமர் உள்ளிட்ட உறுப்பு நாடுகளின் தலைவர்கள் முன்னிலையில், 3 பிம்ஸ்டெக் ஒப்பந்தங்களும் கையெழுத்தாகின.  குற்ற விவகாரங்களில் பரஸ்பர சட்ட உதவிக்கான பிம்ஸ்டெக் உடன்படிக்கை:  ராஜ்ஜிய பயிற்சித் துறையில் பரஸ்பர ஒத்துழைப்புக்கான புரிந்துணர்வு ஒப்பந்தம் மற்றும்  பிம்ஸ்டெக் தொழில்நுட்ப மாற்ற வசதிக்கான அமைப்பு உள்ளிட்டவை இந்த ஒப்பந்தங்களாகும்.
உறுப்பு நாடுகளின் தற்போதைய முன்னுரிமை பணிகளை பிரதிபலிக்கும் விதமாக “மறுமலர்ச்சி அடையக் கூடிய பிராந்தியம், வளமான பொருளாதாரம், ஆரோக்கியமான மக்கள்” என்பதே இந்த மாநாட்டின் மையக் கருத்தாகும். மேலும் உறுப்பு நாடுகளின் பொருளாதாரம் மற்றும் கொவிட் -19 பெருந்தொற்றால் ஏற்பட்ட விளைவுகள் தொடர்பான பிரச்சினைகளுக்கு உறுப்பு நாடுகள் கூட்டு நடவடிக்கைகளை மேற்கொள்வதும் இதன் முக்கிய அம்சமாகும். இந்த மாநாட்டில், பிம்ஸ்டெக் அமைப்பின் நடைமுறை சாசனங்கள், கையெழுத்திடப்பட்டு உறுப்பு நாடுகளால் ஏற்றுக் கொள்ளப்பட்டதுடன், இந்த அமைப்பை முறையான அமைப்பாக செயல்பட செய்வதற்கான நடவடிக்கைகளும் மேற்கொள்ளப்பட்டுள்ளது.
5-வது பிம்ஸ்டெக் மாநாட்டிற்கு முன்பாக, மூத்த அதிகாரிகள் மற்றும் வெளியுறவு அமைச்சர்கள் அளவிலான ஆயத்தக் கூட்டங்கள் கொழும்பு நகரில், மார்ச் 28 மற்றும் 29ம் தேதிகளில் கலப்பு முறையில் நடைபெற்றது.
------
(
பிரதமர் அலுவலகம்
பாதிரியார் வால்ஸ் மறைவுக்கு பிரதமர் இரங்கல்
பாதிரியார் வால்ஸ் மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார்.
‘‘குஜராத்தில், அருள் தந்தை வால்ஸ், பலருக்கு நெருக்கமானவர். கணிதம் மற்றும் குஜராத்தி இலக்கியம் போன்ற பல துறைகளில் அவர் சிறந்து விளங்கினார். சமூகத்துக்கு சேவை செய்வதில், அவர் ஆர்வமுள்ளவராக இருந்தார். அவரது மறைவால் வருந்துகிறேன். அவரது ஆன்மா சாந்தியடையட்டும்’’ என பிரதமர் கூறியுள்ளார்.
ரசாயனம் மற்றும் உரங்கள் அமைச்சகம்
ஏப்ரல்-ஆகஸ்டு 2020-21-இல் 16.11 லட்சம் டன் உரத்தை உற்பத்தி செய்த என் எப் எல், 13% வளர்ச்சியை கண்டது
தேசிய உர நிறுவனம் , 2020-21-இன் முதல் ஐந்து மாதங்களில் 16.11 லட்சம் டன் உரத்தை உற்பத்தி செய்து உற்பத்தி இலக்குகளை தாண்டியது. 2019-20-இன் இதே காலகட்டத்தில் உற்பத்தி செய்யப்பட்ட 14.26 டன்னுடன் ஒப்பிடும் போது, இது 13 சதவீதம் அதிகமாகும்.
மத்திய ரசாயனம் மற்றும் உர அமைச்சகத்தின் உரங்கள் துறையின் கீழ் இயங்கும் பொதுத் துறை நிறுவனமான என் எப் எல், ஏப்ரல்-ஆகஸ்ட் 2020-இல் 23.81 லட்சம் மெட்ரிக் டன் உரங்களை விற்பனை செய்தது. கடந்த வருடத்தின் 20.57 லட்சம் மெட்ரிக் டன்னோடு ஒப்பிடும் போது இது 16 சதவீதம் வளர்ச்சி ஆகும்.
ஒரு பொருளை மட்டுமே தயாரித்து வந்த இந்த நிறுவனம், கடந்த சில வருடங்களில் பல பொருள் நிறுவனமாக உருவெடுத்துள்ளது. தற்போது அனைத்து வேளான் உள்ளீடுகளையும் என் எப் எல் ஒரே குடையின் கீழ் வழங்குகிறது.
பஞ்சாப், மத்தியப் பிரதேசம், ஹரியான உள்ளிட்ட மாநிலங்களில் இந்த நிறுவனத்துக்கு உர தயாரிப்பு நிலையங்கள் உள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653270
(Visitor Counter : 81
பிரதமர் அலுவலகம்
இந்திய அரசு மற்றும் அமெரிக்க அரசுக்கு இடையே முதலீட்டு ஊக்குவிப்பு ஒப்பந்தம் கையெழுத்து
இந்திய அரசு மற்றும் அமெரிக்க அரசுக்கு இடையே முதலீட்டு ஊக்குவிப்பு ஒப்பந்தம் ஜப்பானின் டோக்கியோவில் இன்று கையெழுத்தானது. இந்திய அரசின் வெளியுறவுத் துறை செயலாளர் திரு வினய் குவாத்ரா மற்றும் அமெரிக்க சர்வதேச மேம்பாட்டு நிதி கழகத்தின் தலைமை நிர்வாக அதிகாரி திரு ஸ்காட் நாதன் ஆகியோர் இந்த ஒப்பந்தத்தில் கையெழுத்திட்டனர்.
கடந்த 1997-ஆம் ஆண்டு இந்திய அரசுக்கும் அமெரிக்க அரசுக்கும் இடையே கையெழுத்தான முதலீட்டு ஊக்குவிப்பு ஒப்பந்தத்திற்கு மாற்றாக இந்த ஒப்பந்தம் அமைந்துள்ளது. கடன், பங்கு முதலீடுகள், முதலீட்டு உத்தரவாதம், முதலீட்டு காப்பீடு, சாத்தியக் கூறு உள்ள திட்டங்கள் மற்றும் உதவித்தொகைகளுக்கான ஆய்வுகள் உட்பட மேம்பாட்டு நிதி கழகத்தால் மேற்கொள்ளப்படும் கூடுதல் முதலீட்டு ஆதரவு திட்டங்களின் வேகத்திற்கு ஈடு செய்வதற்காக இந்த ஒப்பந்தம் கையெழுத்திடப்பட்டுள்ளது.
இந்தியாவில் முதலீட்டு ஆதரவை தொடர்ந்து வழங்குவதற்கு, நிதி மேம்பாட்டு கழகத்திற்கு இந்த ஒப்பந்தம் சட்டப்பூர்வமான தேவையாகும். நிதி மேம்பாட்டு கழகமோ அல்லது அதன் முன்னோடி முகமைகளோ 1974 முதல் இந்தியாவில் தீவிரமாக இயங்கி வருவதோடு இதுவரை 5.8 பில்லியன் டாலர் மதிப்பிலான முதலீட்டு ஆதரவை வழங்கியுள்ளது. இதில் 2.9 பில்லியன் டாலர் இன்னும் நிலுவையில் உள்ளது. இந்தியாவில் முதலீட்டு ஆதரவை வழங்குவதற்காக 4 பில்லியன் டாலர் மதிப்பிலான திட்டங்கள் பற்றி மேம்பாட்டு நிதி கழகம் ஆலோசித்து வருகிறது. கொவிட்-19 தடுப்பூசி தயாரிப்பு, சுகாதார நிதி, புதுப்பிக்கத்தக்க எரிசக்தி, சிறு மற்றும் நடுத்தர தொழில் நிறுவனங்களுக்கான நிதி, நிதி உள்ளடக்கம், உள்கட்டமைப்பு உள்ளிட்ட வளர்ச்சி சம்பந்தமான துறைகளில் மேம்பாட்டு நிதி கழகம் முதலீட்டு ஆதரவை வழங்கியுள்ளது.
நிதி மேம்பாட்டு கழகம், இந்தியாவில் வழங்கும் மேம்பட்ட முதலீட்டு ஆதரவிற்கு இந்த ஒப்பந்தம் வழிவகை செய்து, அதன்மூலம் இந்தியாவின் வளர்ச்சிக்கு மேலும் உதவும் என்று எதிர்பார்க்கப்படுகிறது.
எரிசக்தி அமைச்சகம்
தானியங்கி உற்பத்தி கட்டுப்பாட்டை மத்திய மின்சாரத்துறை அமைச்சர் நாட்டுக்கு அர்ப்பணித்தார்
மத்திய மின்சாரம் மற்றும் புதிய, புதுப்பிக்கத்தக்க எரிசக்தித் துறை அமைச்சர் திரு ஆர் கே சிங், திங்கட்கிழமை தானியங்கி உற்பத்தி கட்டுப்பாட்டை  நாட்டுக்கு அர்ப்பணித்தார். 2030-ஆம் ஆண்டுக்குள் புதை படிமம் இல்லாத அடிப்படையிலான மின்சார உற்பத்தியை 500 ஜிகாவாட் அளவிலான இலக்கை எட்டுவதற்கு இது பெரிதும் உதவும் என்று எதிர்பார்க்கப்படுகிறது. இந்த தானியங்கி கட்டுப்பாட்டை பவர் சிஸ்டம் ஆபரேஷன் கழகம், தேசிய மின் விநியோக மையத்தின் மூலம் இயக்கி வருகிறது. தானியங்கி கட்டுப்பாடு மின் உற்பத்தி நிலையங்களுக்கு அதிர்வெண் அளவை பராமரிக்க நான்கு விநாடிகளுக்கு ஒருமுறை சமிக்ஞைகளை அனுப்பும்.
இந்த நிகழ்ச்சியில் உரையாற்றிய திரு ஆர்.கே. சிங், அதிக அளவில், புதுப்பிக்கத்தக்க ஆதாரங்களை ஒருங்கிணைக்க இந்தியா தயாராகி வருவதாக கூறினார். அதிர்வெண் அளவை கட்டுப்படுத்தும் முக்கிய உபகரணங்களில் ஒன்று இந்த ஏஜிசியாகும் என்றார்.
இந்தத் திட்டத்தின் கீழ் இதுவரை 51 ஜிகாவாட் உற்பத்தித் திறன் அளவுக்கு அனைத்து 5 மண்டலங்களிலும் இயங்கி வருகிறது. இது இந்திய மின்சார உற்பத்தியை வலுப்படுத்தும் முக்கிய மைல் கல்லாகும்.
இந்திய மின்சார நடைமுறை குறித்த அறிக்கை ஒன்றையும் திரு ஆர் கே சிங் வெளியிட்டார். இது ஐஐடி பாம்பே-யின் ஒத்துழைப்புடன் தயாரிக்கப்பட்டுள்ளது.
2022-ஆம் ஆண்டுக்குள் 175 ஜிகாவாட் புதுப்பிக்கத்தக்க எரிசக்தி உற்பத்தித் திறனை எட்டுவதை நோக்கிய நாட்டின் பயணத்தில் இதுவரை, பெரும் புனல்மின் திட்டங்கள் உட்பட 150 ஜிகாவாட் நிறுவு திறனை அடைந்துள்ளதாக திரு சிங் குறிப்பிட்டார். 63 ஜிகாவாட் புதுப்பிக்கத்தக்க எரிசக்தித் திறன் கொண்ட பல்வேறு திட்டங்கள், கட்டுமானத்தில் உள்ளதாகவும், அடுத்த ஆண்டில் இவை நிறைவடையும் என எதிர்பார்ப்பதாகவும் அவர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787341
-----
(Visitor Counter : 202
ரெயில்வே அமைச்சகம்
இந்திய ரயில்வேயின் கோவிட் சிகிச்சைக்கான சிறப்புப் பெட்டிகள் பயன்பாட்டிற்குக் கொண்டுவரப்பட்டன.
கோவிட் -19 பெருந்தொற்றுக்கு எதிரான நடவடிக்கைகளுக்கு உதவும் வகையில், கொரோனா நோயாளிகளுக்கு சிகிச்சை அளிப்பதற்காக மாற்றியமைக்கப்பட்ட ரயில் பெட்டிகளை, இந்திய ரயில்வே பல்வேறு மாநிலங்களுக்கும் அனுப்பத் தொடங்கியுள்ளது. வாரணாசி கோட்டத்திற்குட்பட்ட ‘மாவ்’ சந்திப்பில், 20 ஜுன் 2020 அன்று, கொரோனா அறிகுறியுள்ள 42 நோயாளிகளும், 21 ஜுன், 2020 அன்று 17 நோயாளிகளும், கோவிட் ரயில் பெட்டிகளில் அனுமதிக்கப்பட்டுள்ளது.
மாநில அரசுகளின் சுகாதாரச் சேவைகளுக்கு உதவும் வகையிலான முயற்சிகளை, இந்திய ரயில்வே மேற்கொண்டுள்ளது. கோவிட் தொற்றால் பாதிக்கப்பட்டோருக்கு சிகிச்சையளிப்பதற்கென மாற்றியமைக்கப்பட்ட 5,231 ரயில் பெட்டிகளை, இந்திய ரயில்வே, மாநிலங்களுக்கு வழங்கத் தொடங்கியுள்ளது. மிக லேசான / ஆரம்ப நிலை அறிகுறி உள்ளவர்களுக்கு சிகிச்சை அளிப்பதற்காக, மண்டல ரயில்வேக்கள், இந்த ரயில் பெட்டிகளை, கோவிட் சிகிச்சை மையங்களாக மாற்றியமைத்துள்ளன.
தற்போதுவரை, டெல்லி, உத்தரப்பிரதேசம், ஆந்திரப்பிரதேசம், தெலங்கானா மற்றும் மத்தியப்பிரதேசம் ஆகிய ஐந்து மாநிலங்களுக்கு, கோவிட் சிகிச்சைக்கான 960 ரயில் பெட்டிகளை இந்திய ரயில்வே அனுப்பியுள்ளது. மொத்தமுள்ள 960 கோவிட் சிகிச்சைக்கான ரயில் பெட்டிகளில், தில்லியில் 503 பெட்டிகளும், ஆந்திராவில் 20 பெட்டிகளும், தெலங்கானாவில் 60 பெட்டிகளும், உத்தரப்பிரதேசத்தில் 372 பெட்டிகளும், மத்தியப்பிரதேசத்தில் ஐந்து பெட்டிகளும் நிறுத்தப்பட்டுள்ளன.
தில்லியில், 9 ரயில் நிலையங்களில் கோவிட் சிகிச்சைக்கான 503 பெட்டிகள் நிறுத்தி வைக்கப்பட்டுள்ளன. இவற்றில் 50 பெட்டிகள் சாகூர்பஸ்தி ரயில் நிலையத்திலும், ஆனந்த் விஹாரில் 267 பெட்டிகளும், தில்லி சப்தர்ஜங்கில் 21 பெட்டிகளும், தில்லி சராய் ரோஹில்லா நிலையத்தில் 50பெட்டிகளும், தில்லி கன்டோன்மென்டில் 33பெட்டிகளும், ஆதர்ஷ் நகரில் 30 பெட்டிகளும், தில்லி சதாராவில் 13பெட்டிகளும், துக்ளகாபாத்தில் 13பெட்டிகளும், படேல்நகர் ரயில் நிலையத்தில் 26 பெட்டிகளும் நிறுத்தி வைக்கப்பட்டுள்ளன.
உத்தரப்பிரதேசத்திற்கு அனுப்பப்பட்ட 372 பெட்டிகள், பண்டிட் தீன்தயாள் உபாத்யாயா சந்திப்பு, லக்னோ, வாரணாசி, பதோஹி, ஃபைசாபாத், சஹாரான்பூர், மிர்சாபூர், சுபேதார்கஞ்ச், கான்பூர், ஜான்சி, ஜான்சி பணிமனை, ஆக்ரா, நாகா ஜங்கிள், கோண்டா, நவ்தன்வா பரேச், வாரணாசி நகரம், மண்டுவாடி, மாவ், பட்னி, பரேலி நகரம், ஃபரூக்காபாத் மற்றும் காஸ்கஞ்ச் ஆகிய 23 ரயில் நிலையங்களில் நிறுத்தப்பட்டுள்ளன.
மத்தியப்பிரதேசத்திற்கு அனுப்பப்பட்ட 5 கோவிட் சிகிச்சைப் பெட்டிகள், குவாலியரில் நிறுத்தப்பட்டுள்ளன. ஆந்திராவிற்கான 20 பெட்டிகளும் விஜயவாடாவிலும், தெலங்கானாவிற்கான 60 பெட்டிகள், செகந்திராபாத், காச்சிகுடா மற்றும் அடிலாபாத் ஆகிய 3 ரயில்நிலையங்களில் நிறுத்தப்பட்டுள்ளன.
பிரதமர் அலுவலகம்
கல்வி மறுமலர்ச்சியில் தலைமைப்பண்பு மாநாட்டில் பிரதமர் உரை
புது தில்லியில் இன்று  நடைபெற்ற “கல்வி மறுமலர்ச்சியில் தலைமைப் பண்பு” என்ற தலைப்பிலான மாநாட்டில் பிரதம மந்திரி திரு. நரேந்திர மோடி சிறப்புரை நிகழ்த்தினார்.
நிகழ்ச்சியில் அவர் பேசுகையில், “மறுமலர்ச்சி அல்லது புத்துயிராக்கம் என்று யாராவது நினைத்தால் அப்போது முதலில் தோன்றுவது சுவாமி விவேகானந்தர்தான். காரணம், அவர்தான் இந்தியாவின் சிந்தனை வலிமையை உலகுக்கே எடுத்துக் காட்டினார். கல்வியின் முக்கியக் கூறுகளான தற்சார்பு, நற்பண்புகளை வளர்த்தல், மானுட விழுமியங்கள் ஆகியவற்றை சுவாமி விவேகானந்தர் வலியுறுத்தினார். அதைப் போல் இன்றைக்கு புதுமையாக்கம் கல்வியின் இன்னொரு கூறு ஆகும்” என்றார்.
வேதங்களை மேற்கோள் காட்டிய பிரதமர் திரு. மோடி, அறிவாற்றல் இல்லாமல் நமது சமுதாயம், நமது நாடு, நமது வாழ்வு இல்லை என்றார்.
“பண்டைக்காலத்தில் இந்தியாவின் சிறந்த கல்விக் கூடங்களாக பல்கலைக்கழகங்களாகத் திகழ்ந்த தச்சசீலம், நாலந்தா, விக்கிரமசீலா ஆகியவை அறிவாற்றலுடன் புதுமையாக்கத்துக்கும் முக்கியத்துவம் அளித்து வந்ததைக் குறிப்பிட்ட பிரதமர், கல்வியின் சிறப்பு குறித்து பாபா சாஹேப் பீமாராவ் அம்பேத்கர், தீனதயாள் உபாத்யாயா, டாக்டர் ராம் மனோகர் லோகியா ஆகியோர் கூறிய கருத்துகளை எடுத்துரைத்தார்.
“இன்றைக்கு எந்த நபரும் எந்த நாடும் தனிமையில் இருக்க முடியாது. உலகக் குடிமகன், உலகக் கிராமம் ஆகியவை குறித்து சிந்திக்க வேண்டியது மிக முக்கியமானது” என்று கூறினார்.
“நாம் எதிர்நோக்கும் சவால்களுக்குத் தீர்வு காணும் வகையில் பல்கலைக்கழகங்களும் கல்லூரிகளும் தூண்டுகோலாக அமைய வேண்டும். புதுமையாக்கத்துக்கும் கருத்துருவாக்கங்களுக்கும் உதவும் வகையில் கல்வி நிறுவனங்களுக்குள் நாம் இணைப்பை ஏற்படுத்த வேண்டும்” என்று கேட்டுக் கொண்டார்.
மாணவர்கள் தாங்கள் வகுப்பறைகளில் கற்றவற்றை நாட்டின் தேவைகள், விருப்பங்களைப் பூர்த்தி செய்வதற்குப் பயன்படுத்த வேண்டும். குழந்தைகள் புதுமையாக்கம் செய்வதைத் தூண்டுவதற்கான அடல் திறன் புதுப்பிப்பு மையங்கள்  அமைக்கப்பட்டுள்ளன” என்றார் பிரதமர்.
கல்விக்கான கட்டமைப்பை மேம்படுத்துவதற்காக கல்வியில் கட்டமைப்பு மற்றும் நடைமுறை புத்துயிராக்கம்  என்ற திட்டத்தை அவர் சுட்டிக் காட்டினார். அது தொடர்பாக உயர் கல்வித் துறை மேற்கொண்ட பல்வேறு நடவடிக்கைகளையும் அவர் சுட்டிக் காட்டினார்.
சமூகத்தில் நல்லாசிரியர்களைத் தயார் செய்வதன் முக்கியத்தைப் பிரதம மந்திரி வலியுறுத்தினார். அறிஞர்களும் மாணவர்களும் டிஜிட்டல் வழி எழுத்தறிவு  முறையைப் பரப்ப வேண்டும். அத்துடன் அரசின் பல்வேறு திட்டங்கள் குறித்து மக்களிடையே விழிப்புணர்வு ஏற்படுத்தவும் வேண்டும் என்றும் வலியுறுத்தினார்.
இந்தியாவின் “பிராண்ட் இந்தியா” என்ற கோட்பாட்டுக்கு இளைஞர்கள் உலகின் தனி அடையாளத்தைப் பெற்றுத் தந்துள்ளனர் என்று கூறிய பிரதமர், இளைஞர்களின் திறனுக்குத் தூண்டுகோலாக இருக்கும்
தொடங்கிடு இந்தியா , நிமிர்ந்திடு இந்தியா , திறன் இந்தியா  ஆகிய திட்டங்களைச் சுட்டிக் காட்டினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 154.32 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 154.32 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.14 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788206
(Visitor Counter : 139
தகவல் மற்றும் ஒலிபரப்பு அமைச்சகம்
மத்திய அரசு தகவல் ஒலிபரப்பு அமைச்சராக திரு பிரகாஷ் ஜவடேகர் இன்று  பொறுப்பேற்றுக் கொண்டார்
மத்திய அரசு தகவல் ஒலிபரப்புத்துறையின் அமைச்சராக திரு பிரகாஷ் ஜவடேகர் இன்று  பொறுப்பேற்றுக் கொண்டார். பொறுப்பேற்றுக் கொண்டபின் செய்தியாளர்களிடம் பேசிய அவர், பிரதமர் திரு நரேந்திர மோடி தலைமையிலான அமைச்சரவையில் பணியாற்றுவதற்கு வாய்ப்பு கிடைத்தமைக்கு தாம் நன்றி தெரிவிப்பதாக குறிப்பிட்டார்.
ஜனநாயகத்தில் ஊடகங்கள் ஆற்றும் முக்கியமான பங்கினை சுட்டிக்காட்டிய திரு ஜவடேகர், பத்திரிகை சுதந்திரத்தை நிலைநாட்ட தாம் உறுதி பூண்டிருப்பதாகக் குறிப்பிட்டார். பேச்சு சுதந்திரம் மற்றும் கருத்து சுதந்திரம் ஆகியவற்றின் முக்கியத்துவம் பற்றி குறிப்பிட்ட அமைச்சர், நாட்டின் ஜனநாயக நெறிமுறைகளின் முக்கியமான அங்கம் இது என்றார். இந்தத் துறையில் தமக்கு முன்னாள் சிறந்த தலைமைப் பண்புடன், நிலையான நிர்வாகத்தை அளித்த தலைவர்களை தாம் பாராட்டுவதாக குறிப்பிட்டார்.
திரு ஜவடேகர், தகவல் ஒலிபரப்புத்துறை அமைச்சகத்தின் மூத்த அதிகாரிகள், பல்வேறு ஊடக பிரிவுத் துறைகளின் தலைவர்கள் ஆகியோரையும் சந்தித்தார். அதிகாரிகள், குழுவாக இணைந்து பணியாற்ற வேண்டும் என்று வலியுறுத்திய அமைச்சர், ஆரோக்கியமான மற்றும் நிலையான ஒத்துழைப்போடு வருங்கால பணிகளை மேற்கொள்ளப்படும் என்று நம்பிக்கை தெரிவித்தார்.
----
(Visitor Counter : 151